Kamu bisa jelasin ke aku soal Peginterferon alfa-2a dalam bahasa melayu?

Interferon alfa-2a terpegil, antaranya dijual dengan jenama Pegasys, merupakan ubat yang digunakan untuk merawat hepatitis C dan hepatitis B. Untuk hepatitis C ia biasanya digunakan bersama ribavirin dan kadar penyembuhan adalah sekitar 24 hingga 92%. Untuk hepatitis B ia boleh digunakan secara bersendirian. Ia diberi melalui suntikan di bawah kulit.

Kesan sampingan pengambilan ubatan ini merupakan perkara biasa, yang mungkin termasuk sakit kepala, rasa letih, kemurungan, masalah tidur, keguguran rambut, loya, sakit di tempat suntikan dan demam. Antara kesan sampingan teruk mungkin termasuk psikosis, gangguan autoimun, pembekuan darah atau jangkitan. Penggunaan bersama ribavirin tidak digalakkan semasa mengandung. Interferon alfa-2a terpegil berada dalam keluarga ubat interferon alfa. Ia dipegilkan untuk melindungi molekul daripada terurai.

Interferon alfa-2a terpegil ini telah diluluskan untuk kegunaan perubatan di Amerika Syarikat pada tahun 2002. Ia berada dalam Senarai Ubat Penting Pertubuhan Kesihatan Sedunia. Kos borong di negara membangun adalah antara 500.00 sehingga 4,800.00 dolar AS untuk kegunaan 12 minggu. Di Amerika Syarikat anggaran harga berada pada sekitar AS$9,250.00, manakala di United Kingdom penggunaan ubatan selama 12 minggu menelas kos NHS kira-kira 1492.80 paun.